CELEX: 62011TO0379(01)
Language: el
Date: 2012-06-04 00:00:00
Title: Διάταξη του Γενικού Δικαστηρίου (έβδομο τμήμα) της 4ης Ιουνίου  2012. # Hüttenwerke Krupp Mannesmann GmbH και λοιπών κατά Ευρωπαϊκής Επιτροπής. # Προσφυγή ακυρώσεως - Περιβάλλον - Οδηγία 2003/87/ΕΚ - Δωρεάν κατανομή δικαιωμάτων εκπομπής αερίων θερμοκηπίου από το 2013 - Απόφαση της Επιτροπής καθορίζουσα τους δείκτες αναφοράς προϊόντων που πρέπει να εφαρμόζονται για τον υπολογισμό της κατανομής δικαιωμάτων εκπομπής - Άρθρο 263, τέταρτο εδάφιο, ΣΛΕΕ - Η προσβαλλόμενη πράξη δεν αφορά ατομικώς τις προσφεύγουσες - Κανονιστική πράξη συνεπαγόμενη μέτρα εκτελέσεως - Απαράδεκτο. # Υπόθεση T-379/11.

Διάταξη του Γενικού Δικαστηρίου (έβδομο τμήμα) της 4ης Ιουνίου 2012 —Hüttenwerke Krupp Mannesmann κ.λπ. κατά Επιτροπής
      (Υπόθεση T-379/11)
      «Προσφυγή ακυρώσεως — Περιβάλλον — Οδηγία 2003/87/ΕΚ — Δωρεάν κατανομή δικαιωμάτων εκπομπής αερίων θερμοκηπίου από το 2013 — Απόφαση της Επιτροπής περί καθορισμού των δεικτών αναφοράς προϊόντων για τον υπολογισμό της κατανομής των δικαιωμάτων εκπομπής — Άρθρο 263, τέταρτο εδάφιο, ΣΛΕΕ — Πράξη που δεν αφορά ατομικά τις προσφεύγουσες — Κανονιστική πράξη περιλαμβάνουσα εκτελεστικά μέτρα — Απαράδεκτο»
      1.                     Προσφυγή ακυρώσεως — Φυσικά ή νομικά πρόσωπα — Πράξεις που τα αφορούν άμεσα και ατομικά — Πράξη που αφορά ατομικώς τις προσφεύγουσες —
            Κριτήρια — Απόφαση της Επιτροπής σχετικά με τον καθορισμό μεταβατικών κανόνων για το σύνολο της Ένωσης για την εναρμονισμένη
            δωρεάν κατανομή δικαιωμάτων εκπομπής αερίων θερμοκηπίου — Προσφυγή οργανώσεως η οποία εκπροσωπεί τα συμφέροντα των ευρωπαϊκών
            βιομηχανιών σιδήρου — Πράξη που δεν αφορά ατομικά τις εκπροσωπούμενες επιχειρήσεις — Απαράδεκτο (Άρθρο 263, εδ. 4, ΣΛΕΕ· οδηγία
            2003/87 του Ευρωπαϊκού Κοινοβουλίου και του Συμβουλίου, άρθρο 10α) (βλ. σκέψεις 22-23, 26-31)
      2.                     Προσφυγή ακυρώσεως — Φυσικά ή νομικά πρόσωπα — Έννοια της κανονιστικής πράξεως κατά το άρθρο 263, τέταρτο εδάφιο, ΣΛΕΕ — Κάθε
            πράξη γενική ισχύος εξαιρουμένων των νομοθετικών πράξεων — Απόφαση της Επιτροπής σχετικά με τον καθορισμό μεταβατικών κανόνων
            για το σύνολο της Ένωσης για την εναρμονισμένη δωρεάν κατανομή δικαιωμάτων εκπομπής αερίων θερμοκηπίου — Εμπίπτει — Πράξη
            περιλαμβάνουσα εκτελεστικά μέτρα υπό την έννοια της εν λόγω διατάξεως της Συνθήκης (Άρθρα 263, εδ. 4, ΣΛΕΕ, 267 ΣΛΕΕ και 289
            §§ 1 έως 3 ΣΛΕΕ· οδηγία 2003/87 του Ευρωπαϊκού Κοινοβουλίου και του Συμβουλίου, άρθρα 10α και 11 § 1) (βλ. σκέψεις 34-37,
            48-50, 52)
      Αντικείμενο 
      
         
               Αίτημα ακυρώσεως της αποφάσεως 2011/278/ΕΕ της Επιτροπής, της 27ης Απριλίου 2011, σχετικά με τον καθορισμό ενωσιακών μεταβατικών
                  κανόνων για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ του
                  Ευρωπαϊκού Κοινοβουλίου και του Συμβουλίου (ΕΕ L 130, σ. 1).
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή ως απαράδεκτη.
               
            
         
                  2)
               
               
                  
               
               
                  	Οι Hüttenwerke Krupp Mannesmann GmbH, Rogesa — Roheisengesellschaft Saar mbH, Salzgitter Flachstahl GmbH, ThyssenKrupp Steel
                     Europe AG και voestalpine Stahl GmbH καταδικάζονται στα δικαστικά έξοδα, συμπεριλαμβανομένων των σχετικών με την διαδικασία
                     ασφαλιστικών μέτρων εξόδων.